
ΠΡΟΕΔΡΙΚΟ ΔΙΑΤΑΓΜΑΥΠ’ ΑΡΙΘ. 311 
Ίδρυση Γυναικείου Κοινοβιακού Ιερού Ησυχαστηρίου Το 

Γενέσιον της Υπεραγίας Θεοτόκου,στο Σγουροκεφάλι 

Πεδιάδος Ηρακλείου της Ιερός Αρχιεπισκοπής Κρή¬ 
της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

ΐ.Τις διατάξεις: 

α) Του άρθρου 39παρ. 10τουΝ.590/1977 «Περίτου Κα¬ 
ταστατικού Χάρτου της Εκκλησίας της Ελλάδος» (ΦΕΚ 
146/77Τ.Α'). 

β)-Των άρθρων 10 παρ. 6, 89 παρ. 2 και 127 του 
Ν.4149/1961 «Περί Καταστατικού Νόμου της εν Κρήτη 
Ορθοδόξου Εκκλησίας και άλλων τινών διατάξεων» (ΦΕΚ 
41 τ.Α'). 

γ) Των διατάξεων των άρθρων 108 και επομένων του Α- 
στικού Κώδικα. 

2. Την αριθμ. 12162/20.6.1999 συμβολαιογραφική πρά¬ 
ξη της συμβολαιογράφου Μαρίνας Ανδρονά, που εδρεύ¬ 
ει στο Ηράκλειο Κρήτης, στην οδό Χάνδακος αρ. 29, με 
την οποία ιδρύεται Γυναικείο Κοινοβιακό Ιερό Ησυχαστή¬ 
ριο «Το Γενέσιον της Υπεραγίας Θεοτόκου» στο Σγουρο¬ 
κεφάλι Πεδιάδος του Δήμου Επισκοπής Ηρακλείου της Ιε¬ 
ρός Αρχιεπισκοπής Κρήτης. 

3. Την αριθμ. 81/7.10.1999 απόφαση του Μητροπολιτι- 
κού Συμβουλίου της Ιεράς Αρχιεπισκοπής Κρήτης. 

4. Τη σύμφωνη γνώμη της Ιεράς Επαρχιακής Συνόδου 
της Εκκλησίας της Κρήτης, που περιλαμβάνεται στο από¬ 
σπασμα πρακπκού της Τακτικής Συνόδου της 6ης Μαϊου 
1999. 

Με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Εγκρίνουμε τη γενομένη με την αριθμ. 12162/20.6.1999 
συμβολαιογραφική πράξη της συμβολαιογράφου Μαρί¬ 
νας Ανδρονά, που κατοικεί και εδρεύει στο Ηράκλειο Κρή¬ 
της και στην οδό Χάνδακος 29, ίδρυση Γυναικείου Κοινο- 
βιακού Ιερού Ησυχαστηρίου «Το Γενέσιον της Υπεραγίας 
Θεοτόκου» στο Σγουροκεφάλι Πεδιάδος του Δήμου Επι¬ 
σκοπής Ηρακλείου της Ιεράς Αρχιεπισκοπής Κρήτης. 

Το Ίδρυμα αυτό το οποίο είναι Νομικό Πρόσωπο Ιδιωτι¬ 
κού Δικαίου, σύμφωνα με τα άρθρα 108 και 113 του Αστι¬ 
κού Κώδικα, τελεί υπό την πνευματική προστασία του ε- 


κάστοτε Σεβασμιωτάτου Αρχιεπισκόπου Κρήτης και διοι- 
κείται με βάση τον παρακάτω λεπτομερώς περιγραφόμε- 
νο οργανισμό (καταστατικό) αυτού. 

Κυρώνουμε τον Οργανισμό (καταστατικό) του Γυναικεί- 
ου Κοινοβιακού Ιερού Ιδρύματος (Ησυχαστηρίου) «Το Γε¬ 
νέσιον της Υπεραγίας Θεοτόκου» στο Σγουροκεφάλι Πε¬ 
διάδος του Δήμου Επισκοπής Ηρακλείου της Ιεράς Αρ¬ 
χιεπισκοπής Κρήτης, που αποτελείται από τριάντα 
τέσσερα (34) άρθρα και καταχωρίζεται ως κατωτέρω: 

Ίδρυση και σκοπός της Αδελφότητας 
"Αρθρο 1 

Στο Όνομα του Πατρός και του Υιού και του Αγίου 
Πνεύματος της Μιας Ομοουσίου και Αδιαιρέτου Τριάδας, 
με τη σεπτή ευλογία του Σεβασμιωτάτου Αρχιεπισκόπου 
Κρήτης κ.Τιμοθέου, ιδρύεται στο Σγουροκεφάλι Πεδιά¬ 
δος του Δήμου Επισκοπής Ηρακλείου και στην ειδική θέ¬ 
ση Κορφή, Ησυχαστήριο, ευσεβών και εναρέτων γυναι¬ 
κών που επιθυμούν να μονάσουν, το οποίο θα λειτουργεί 
πάντοτε με την επωνυμία Γυναικείο Κοινοβιακό Ιερό Η¬ 
συχαστήριο «Το Γενέσιον της Υπεραγίας Θεοτόκου», ως 
Νομικό Πρόσωπο Ιδιωτικού Δικαίου και θα τελεί κάτω α¬ 
πό την πνευματική εξάρτηση και εποπτεία της Ιεράς Αρ¬ 
χιεπισκοπής Κρήτης. Η Αδελφότητα του Κοινοβιακού Ιε¬ 
ρού Ησυχαστηρίου έχει σκοπό την ισόβια συμβίωση, ά¬ 
σκηση και αφιέρωση των αδελφών στην λατρεία του 
θεού, όπως ορίζεται από τη Μία Αγία και Καθολική Ορ¬ 
θόδοξη Εκκλησία και την ηθική και πνευ ματική τελειοποί¬ 
ησή τους και την συμπαράσταση στο πλήρωμα της εκ¬ 
κλησίας, σύμφωνα με τους περί της Μοναχικής Πολιτεί¬ 
ας Ιερούς Κανόνες και παραδόσεις της Ορθόδοξης 
Ανατολικής Εκκλησίας και θα πράττει αυτά ακολουθώ¬ 
ντας τους θεσμούς των Κοινοβιακών Μονών του Αγίου 
Όρους. 

Άρθρο 2 

α. Το Ησυχαστήριο θεωρείται υφιστάμενο σε λεπουρ- 
γία και αν ακόμη μια αδελφή από τα μέλη του επιζεί, η ο¬ 
ποία ανπκαθιστά όλα τα όργανα του Ιερού Κοινοβίου. Ε¬ 
άν και αυτή αποθάνει, κατά τη θέληση της Αδελφότητας, 
αυτό δεν διαλύεται αλλά τελεί σε διακοπή και είναι στην 
άμεση επίβλεψη και παρακολούθηση του εκάστοτε Αρ¬ 
χιεπισκόπου Κρήτης, στην Πνευματική δικαιοδοσία του ο¬ 
ποίου υπάγεται και ο οποίος φροντίζει για την επάνδρωσή 

του και απαγορεύεται η χρήση αυτού για άλλο σκοπό ε¬ 
κτός μόνο του σκοπού ο οποίος ορίζεται στο άρθρον 1 του 
Οργανισμού (Καταστατικού). Μετά την παρέλευση όμως 
πέντε (5) ετών, αν δεν εμφανισθεί και δεν εγκαταβιώσει 
άλλη Αδελφή, θεωρείται αυτό ότι έχει διαλυθεί και όλη η 
υπάρχουσα κατά τον χρόνον αυτόν κινητή και ακίνητη πε¬ 
ριουσία του περιέρχεται, κατά βούληση της Αδελφότη¬ 
τας, στην Ιερά Αρχιεπισκοπή Κρήτης. Η περιουσία του Ιε¬ 
ρού Ησυχαστηρίου κατά τη διάρκεια της διακοπής παρα¬ 
μένει αναπαλλοτρίωτη αποδίδεται δε σε αυτό μόλις 
επανδρωθεί από μια τουλάχιστον μοναχή. 

β. Το ίδιο ισχύει και αν το Ιερό Ησυχαστήριο διαλυθεί α¬ 
πό οποιαδήποτε άλλη αιτία. Εάν δεν υπάρχει άλλη από¬ 
φαση από τη σύναξη της Αδελφότητας, ισχύουν τα παρα¬ 
πάνω. 

Πνευματική εποπτεία και δικαιοδοσίες του 
Αρχιεπισκόπου Κρήτης 

Άρθρο 3 

Το Ιερό Ησυχαστήριο ανήκει στην Εκκλησιαστική περι¬ 
φέρεια της Αρχιεπισκοπής Κρήτης και βρίσκεται κάτω α¬ 
πό την Πνευματική δικαιοδοσία και προστασία του εκά- 
στοτε Αρχιεπισκόπου Κρήτης. 

Ο Αρχιεπίσκοπος, το ορατό σημείο της Οργανικής ενό¬ 
τητας στην Εκκλησία του Χριστού, στον οποίο η Αδελφό¬ 
τητα οφείλει να αποδίδει την αρμόζουσα προς το αξίωμά 
του τιμή και τον προσήκοντα σεβασμό, έχει σύμφωνα με 
τους ιερούς κανόνες τις παρακάτω δικαιοδοσίες: 

1. Μνημονεύεται σε όλες τις Ιερές Ακολουθίες όπως ο¬ 
ρίζει η τάξη της Ανατολικής Ορθόδοξης του Χριστού Εκ¬ 
κλησίας. 

2. Εποπτεύει και παρακολουθεί την πνευματική ζωή, τη 
λειτουργία και τη διαβίωση των ασκουμένων Μοναζου- 
σών στο Ιερό Ησυχαστήριο, την τήρηση των διατάξεων 
του παρόντος Οργανισμού και την πιστή εφαρμογή των 
Ιερών Κανόνων. 

3. Εγκρίνει την εκλογή της εκάστοτε Ηγουμένης, την ο¬ 
ποία έχει επιλέξει η Αδελφότητα και την εγκαθιδρύει με ει¬ 
δική τελετή. 

4. Εγκρίνει την εκλογή των Ηγουμενοσυμβούλων που 
έχει επιλέξει η Αδελφότητα. 

5. Εγκρίνει τις κουρέςτων Αδελφών που προτείνονται α¬ 
πό το Ηγουμενοσυμβούλιο, τις οποίες τελεί ο ίδιος ή με 
την ευλογία Του, άλλο πρόσωπο. 

6. Μεριμνά για τις λατρευτικές ανάγκες της Αδελφότη¬ 
τας, εγκρίνει και διορίζει σε συνεννόηση με την Ηγουμένη 
και τη σύναξη της Αδελφότητας κατάλληλο Εφημέριο και 
εγκρίνει επίσης το διορισμό Ευλαβούς Πνευματικού αυ¬ 
τής, ο οποίος θα υποδεικνύεται από την σύναξη της Α¬ 
δελφότητας. Αυτός παύεται από τον Αρχιεπίσκοπο μετά 
από εισήγηση της Ηγουμένης και του Ηγουμενοσυμβου¬ 
λίου. 

7. Χορηγεί άδεια απουσίας στην Ηγουμένη και εγκρίνει 
τις άδειες απουσίας των Αδελφών εκτός της Ιεράς Αρ¬ 
χιεπισκοπής, τις οποίες δίδει το Ηγουμενοσυμβούλιο στις 
Αδελφές. 

8. Ασκεί με πρόταση του Ηγουμενοσυμβουλίου τον πει¬ 
θαρχικό έλεγχο παραπτωμάτων των Αδελφών που α¬ 
σκούνται στο Ησυχαστήριο, εάν δεν θεραπεύονται με τις 
πνευματικές παρεμβάσεις του Πνευματικού Πατέρα και 
της Ηγουμένης. 

9. Εγκρίνειτιςτροποποιήσειςτου παρόντα Κανονισμού. 


Διοίκηση του Ησυχαστηρίου 
Άρθρο 4 

Όργανα για τη διοίκηση του Ιερού Ησυχαστηρίου είναι: 
α. Η Ηγουμένη 
β. Το Ηγουμενοσυμβούλιο και 
γ. Η Σύναξη της Αδελφότητας. 

Συγκεκριμένα, η διοίκηση κατά το πνευματικό μέρος α¬ 
νατίθεται στην Ηγουμένη, κατά δε το διοικητικό, διαχειρι- 
σπκό κ.λ.π. στην Ηγουμένη, στο Ηγουμενοσυμβούλιο και 
στη Σύναξη της Αδελφότητας. 

Ηγουμένη - Δικαιοδοσίες και Καθήκοντα 
Άρθρο 5 

Η Ηγουμένη είναι η πνευμαπκή μητέρα της Αδελφότη¬ 
τας. Παρακολουθεί άγρυπνα και εποπτεύει τη ζωή των 
Μοναζουσών όπως και όλη τη λειτουργία του Ησυχαστη¬ 
ρίου, Καθοδηγεί, διαφωτίζει, στηρίζει και ελέγχει τη ζωή 
τους με απλότητα και αγάπη Χριστού και ρυθμίζει τη με 
φόβο Θεού ευσέβεια και υπακοή, εγκαταβίωση των Αδελ¬ 
φών. Επιμελείται για την ακριβή εφαρμογή του Εσωτερι¬ 
κού Κανονισμού, με το να δίδει αυτή πρώτη το παράδειγ¬ 
μα. Προσέρχεται έγκαιρα στις ιερές ακολουθίες, την κοι¬ 
νή Τράπεζα, ελέγχει κάθε υπηρεσία της Αδελφότητας, 
όπως και την ιδιωτική αλληλογραφία των Αδελφών, ρυθ¬ 
μίζει το διαιτολόγιο του Ιερού Ησυχαστηρίου και γενικά τί¬ 
ποτε δεν λαμβάνει χώρα στο Ησυχαστήριο χωρίς τη γνώ¬ 
ση και την άδειά της. Επαγρυπνεί για την καλή εκτέλεση 
των ανατιθεμένων σε καθεμία από τις Αδελφές διακονη- 
μάτων. Ορίζει κατά την κρίση της, την ικανότερη από τις 
Αδελφές του Ηγουμενοσυμβουλίου να την ανπκαθιστά, 
όταν απουσιάζει από το Ιερό Ησυχαστήριο, όταν ασθενεί 
ή όταν αποσύρεται για να ησυχάσει. Συγκαλεί το Ηγουμε¬ 
νοσυμβούλιο σε συνεδρίαση και την ολομέλεια της Αδελ¬ 
φότητας σε Συνάξεις. Προτείνει στο Ηγουμενοσυμβούλιο 
και κατόπιν στην Αδελφότητα τις ώριμες πνευματικά Α¬ 
δελφές για κουρά και τις Μικρόσχημες σε Μεγαλόσχη¬ 
μες. Υπογράφει κάθε έγγραφο που εξέρχεται από το Ιερό 
Ησυχαστήριο και θέτει κάτω από την υπογραφή της τη 
φράση «και αι συν εμοί εν Χριστώ Αδελφαί». Υπογράφει ε¬ 
πίσης τα διπλότυπα εισπράξεων και πληρωμών. Εκπρο¬ 
σωπεί το Ιερό Ησυχαστήριο ενώπιον όλων των Δικαστη¬ 
ρίων, όλων των Διοικητικών, Εκκλησιασπκών, Φορολογι¬ 
κών Αρχών και κάθε Οργανισμού. Εάν αυτή κωλύεται από 
οποιοδήποτε λόγο και αιτία, εκπροσωπείται από ένα μέ¬ 
λος του Ηγουμενοσυμβουλίου, που ορίζεται με απόφασή 
του. Απαγορεύεται να εξέρχεται από τα όρια του Ησυχα¬ 
στηρίου, εκτός μόνο για εξαιρετική και αναπότρεπτη ανά¬ 
γκη εξυπηρετήσεως του Ιερού Ησυχαστηρίου, για την ο¬ 
ποία ενημερώνεται ο Αρχιεπίσκοπος. 

Άρθρο 6 

Η Ηγουμένη είναι αιρετή και ασκείτο αξίωμά της ισόβια. 
Στην περίπτωση όμως κατά την οποία αποδειχθεί ανε¬ 
παρκής ή παραβιάσει κατά οποιοδήποτε τρόπο τον κανο¬ 
νισμό της Αδελφότητας και μετά από έγγραφη σύσταση 
των μελών του Ηγουμενοσυμβουλίου και της ολομέλειας 
της Αδελφότητας, δεν επανέλθει στην τάξη, αλλά συνεχί¬ 
ζει να εκτρέπεται, τότε το θέμα αναφέρεται εγγράφως α¬ 
πό το Ηγουμενοσυμβούλιο στον Αρχιεπίσκοπο, ο οποίος 
και κηρύσσει τη θέση της Ηγουμένης σε χηρεία. Κατά τη 
σύγκλιση της Αδελφότητας από το Ηγουμενοσυμβούλιο 
για τη συζήτηση του παραπάνω θέματος, δεν προεδρεύ- 

ει η υπό απόλυση Ηγουμένη, αλλά η Μοναχή η οποία έχει 
τα πρεσβεία της κουράς. 

Η εκλογή της Ηγουμένης 
Άρθρο 7 

1. Όταν η θέση της Ηγουμένης, λόγω παραιτήσεως ή 
θανάτου ή αναπηρίας ή ανεπάρκειας σωματικής ή πνευ¬ 
ματικής ή παρεκτροπής, κηρυχθεί σε χηρεία, ύστερα από 
πρόταση του Ηγουμενοσυμβουλίου και της Αδελφότη¬ 
τας, καλείται η Ολομέλεια της Αδελφότητας σε συνέλευ¬ 
ση για την εκλογή νέας Ηγουμένης. 

2. Όργανο διεξαγωγής των εκλογών είναι η Εφορευτι¬ 
κή Επιτροπή, αποτελουμένη από τρεις αδελφές: 

α. Από την πρώτη κατά την τάξη κουράς Αδελφή και σε 
περίπτωση αδυναμίας αυτής τη θέση της λαμβάνει η δεύ¬ 
τερη κατά την τάξη. 

β. Από την Ταμία του Ησυχαστηρίου και 

γ. Από τη Γραμματέα. 

Η επιτροπή, που αποτελείται από αυτές τις Μοναχές, 
γνωστοποιεί την ημέρα και την ώρα των εκλογών έξι (6) η¬ 
μέρες νωρίτερα και κατά τη διάρκεια της μεσημβρινής 
Τράπεζας, αναρτά δε τη γνωστοποίηση στην είσοδο της 
Τράπεζας. 

3. Δικαίωμα ψήφου έχουν όλες οι Μικρόσχημες και Με¬ 
γαλόσχημες Αδελφές άσχετα από το χρόνο προσέλευ¬ 
σής τους στο Κοινόβιο. 

4. Ως υποψήφιες για το αξίωμα της Ηγουμένης προτεί- 
νονται από το Ηγουμενοσυμβούλιο δύο από τις παλαιότε- 
ρες κατά την κουρά Αδελφές Μοναχές, που διακρίνονται 
για τη σύνεση, για το μοναχικό τους ήθος, τη μόρφωση, 
την αμεροληψία και γενικά τη διοικητική τους ικανότητα. 
Εάν δεν υπάρχουν με τα παραπάνω προσόντα στις αρχαι¬ 
ότερες κατά την κουρά Αδελφές, το Ηγουμενοσυμβούλιο 
μπορεί να προτείνει σαν υποψήφιες για το αξίωμα της Η¬ 
γουμένης και από τις νεώτερες Αδελφές. 

5. Η εκλογή διεξάγεται με μυσπκή ψηφοφορία στο Ναό 
του Ησυχαστηρίου, κεκλεισμένων των θυρών, ενώπιον 
της Εφορευτικής Επιτροπής, μετά τη θεία Λειτουργία και 
αφού οι προετοιμασμένες γι’ αυτό Μοναχές μεταλάβουν 
των Αχράντων Μυστηρίων. Η επιτροπή καλεί τα μέλη να 
προσέλθουν στην ψηφοφορία και κάθε ψηφοφόρος πα- 
ραλαμβάνει από την Πρόεδρο της Επιτροπής λευκό χαρ¬ 
τί με φάκελο και τα δύο σφραγισμένα με τη σφραγίδα του 
Ησυχαστηρίου κατά την ώρα της παράδοσης και αφού α¬ 
πομακρυνθεί σε μια γωνία του Ναού αναγράφει στο ψη¬ 
φοδέλτιο μυσπκά και ιδιόχειρα, ανεπηρέαστα και χωρίς 
προσωπολατρία, το πρόσωπο το οποίο αυτή προτιμά, για 
το αξίωμα της Ηγουμένης Αδελφής, την οποία θεωρεί ότι 
συγκεντρώνει το μεγαλύτερα πνευματικά και διοικηηκά 
προσόντα. Μετά την αναγραφή του ονόματος στο ψηφο¬ 
δέλτιο η ψηφοφόρος τοποθετεί αυτό μέσα στο φάκελο 
τον σφραγίζει καλά και το ρίπτει στο σφραγισμένο ψη¬ 
φοδόχο κιβώτιο και στη συνέχεια υπογράφει τον ονομα¬ 
στικό κατάλογο των ψηφοφόρων Αδελφών. 

Σε περίπτωση που μια Μοναχή δεν γνωρίζει γράμματα 
καλεί την Πρόεδρο της Εφορευτικής Επιτροπής ιδιαιτέ¬ 
ρως, στην οποία και προτείνει να αναγραφείτο όνομα της 
εκλογής της και τον φάκελο με το ψηφοδέλτιο το ρίπτει η 
ίδια μέσα στην ψηφοδόχο. Μετά το τέλος της ψηφοφο¬ 
ρίας και εφόσον όλες οι Μοναχές άσκησαν το δικαίωμα 
της ψηφοφορίας, η Εφορευτική Επιτροπή ανοίγει το ψη¬ 
φοδόχο κιβώτιο, προβαίνει στην εξαγωγή και μονογραφή 


των ψηφοδελτίων και γίνεται καταμέτρηση. Ηγουμένη ε¬ 
κλέγεται αυτή η οποία έλαβε το ήμισυ των έγκυρων ψη¬ 
φοδελτίων και ένα επί πλέον, δηλαδή η πλειοψηφήσασα. 
Σε περίπτωση ισοψηφίας, η Επιτροπή επαναφέρει τα ψη¬ 
φοδέλτια των υποψηφίων που έλαβαν ίσες ψήφους στην 
ψηφοδόχο, τα αναταράσσει τρεις φορές και βγάζει το έ¬ 
να ψηφοδέλτιο και αναδεικνύεται με τον τρόπο αυτό σαν 
Ηγουμένη εκείνη της οποίας το όνομα φέρει το ψηφοδέλ¬ 
τιο το οποίο βγήκε. Η Εφορευτική Επιτροπή συντάσσει 
μετά από αυτά πρακτικό που αναφέρει με λεπτομέρειες 
τα της ψηφοφορίας, όπως επίσης και εκείνη που τελικά έ¬ 
χει εκλεγεί Ηγουμένη. Αντίγραφο του πρακτικού ψηφο¬ 
φορίας υποβάλλεται από το Ησυχαστήριο με φροντίδα 
του Ηγουμενοσυμβουλίου στον Αρχιεπίσκοπο Κρήτης για 
να λάβει γνώση και να δώσει την ευλογία του, οπότε και α¬ 
ναλαμβάνει η Ηγουμένη την άσκηση των καθηκόντωντης. 

6. Η εκλογή της Ηγουμένης δεν μπορεί να ορισθεί και να 
διεξαχθεί βραδύτερα απότηνπαρέλευση ενός μηνός από 
την ημέρα της κενώσεως της θέσεως, είτε λόγω θανάτου, 
είτε λόγω παραιτήσεως, είτε λόγω παύσεως. 

Το Ηγουμενοσυμβούλιο - Τα Μέλη 
Άρθρο 8 

1. Το Ηγουμενοσυμβούλιο με την Ηγουμένη σαν Πρόε¬ 
δρο αποτελεί το ανώτερο Διοικητικό Όργανο του Ησυχα¬ 
στηρίου και αποφασίζει κατά πλειοψηφία για όλα τα θέ¬ 
ματα. 

2. Τα Μέλη του Ηγουμενοσυμβουλίου είναι τρία, εκτός 
της Ηγουμένης, εφόσον ο αριθμός δεν υπερβαίνει πς εί¬ 
κοσι πέντε. Αν ο αριθμός των Αδελφών φθάσει πς τριά¬ 
ντα, τα μέλη του Ηγουμενοσυμβουλίου αυξάνονται κατά 
ένα. Αν φθάσει πς πενήντα, τότε το Ηγουμενοσυμβούλιο 
είναι πενταμελές. 

3. Το Ηγουμενοσυμβούλιο θεωρείται σε απαρτία αν, ε¬ 
κτός της Ηγουμένης, παρευρίσκονται και δύο μέλη του. 
Οι αποφάσεις του εκδίδονται κατά πλειοψηφία, σε περί¬ 
πτωση όμως ισοψηφίας, υπερισχύει η γνώμη της μερίδος 
στην οποία ανήκει και η Ηγουμένη. 

Δικαιοδοσίες του Ηγουμενοσυμβουλίου 
Άρθρο 9 

1. Συγκαλεί με πρόταση της Ηγουμένης πς Γενικές Συ¬ 
νελεύσεις της Αδελφότητας. 

2. Ορίζει την Γραμματέα και την Ταμία του Ησυχαστηρί¬ 
ου για μια τετραετία. 

3. Η Ηγουμένη με την Επιτροπή μπορεί να διαθέτει δα¬ 
πάνη ύψους 150.000 δραχμών κατά κονδύλιο το μήνα και 
το ποσό αυτό μπορεί να κυμαίνεται ανάλογα με τον ι- 
σχύοντα πμάριθμο. 

4. Η Ηγουμένη με το Ηγουμενοσυμβούλιο μπορεί να 
διαθέτει μέχρι 250.000 δραχμές το μήνα ανάλογα πάλι με 
τον ισχύοντα πμάριθμο. Πέραν του ποσού αυτού, απε¬ 
ριόριστα, για ό,π αφορά στο Ιερό Ησυχαστήριο, την από¬ 
φαση παίρνει η Αδελφότητα, η οποία απαρτίζεται από τα 
4/5 της ολομέλειάς της. 

5. Εκλέγει ένα μέλος αυτής σαν οικονόμο για μια τετρα¬ 
ετία. Η οικονόμος αναλαμβάνει τα θέματα, τα οποία αφο¬ 
ρούν σπς υλικές ανάγκες της Αδελφότητας, επιβλέπει πς 
εργασίες του Ησυχαστηρίου και φροντίζει για την προμή¬ 
θεια και διαφύλαξη των απαραίτητων για την καλή λει¬ 
τουργία του και μπορεί να προσλαμβάνει βοηθό σε έκτα¬ 
κτες περιστάσεις, μετά από έγκριση της Ηγουμένης. 

6. Το Ηγουμενοσυμβούλιο συνεδριάζει όταν υπάρχει α¬ 
νάγκη και προσκληθεί από την Ηγουμένη. Τηρούνται δε 
πάντοτε πρακτικά για κάθε συνεδρίαση. Όλα τα μέλη ο¬ 
φείλουν κατά τη διάρκεια της συνεδριάσεως να συμπερι- 
φέρονται μεταξύ τους με απόλυτο σεβασμό και να δεί¬ 
χνουν πνεύμα απόλυτης υποταγής και εξαίρετο σεβασμό 
προς την Ηγουμένη, η οποία είναι Πρόεδρος του Ηγου¬ 
μενοσυμβουλίου. Όσες Αδελφές διαφωνούν για κάποιο 
ζήτημα πρέπει με σεμνότητα και σεβασμό να διατυπώ¬ 
νουν την αντίθετη γνώμη τους με σαφήνεια και πραότητα 
και πάντοτε με πνεύμα υποταγής και ταπεινότητας προς 
την τυχόν αντίθετη απόφαση της πλειοψηφίας. 

7. Το Ηγουμενοσυμβούλιο σε έκτακτες περιστάσεις, έ¬ 
χει το δικαίωμα να προσλαμβάνει για περιορισμένο χρό¬ 
νο, νομικό σύμβουλο αναγνωρισμένης νομικής ικανότη¬ 
τας, ο οποίος πρέπει να εμφορείται από Χριστιανικές Αρ¬ 
χές· 

Η εκλογή του Ηγουμενοσυμβουλίου 
'Αρθρο 10 

Τα Μέλη του Ηγουμενοσυμβουλίου εκλέγονται κάθε τε¬ 
τραετία από την Αδελφότητα, η οποία συγκαλείται γι’ αυ¬ 
τό το σκοπό από την Ηγουμένη, από τις Αδελφές, οι οποί¬ 
ες διακρίνονται από τη μοναχική πειθαρχία, την υποτακπ- 
κότητά τους, τη σύνεση, το ήθος και το σεβασμό τους 
στους σκοπούς του Ησυχαστηρίου, όπως και την διοικη¬ 
τική τους ικανότητα. Προκειμένου να εκλεγούν τα μέλη 
του Ηγουμενοσυμβουλίου, η Ηγουμένη ανακοινώνει στις 
Αδελφές την ημέρα των εκλογών επτά ημέρες νωρίτερα, 
κατά την ώρα της μεσημβρινής Τράπεζας. Τις εκλογές 
διενεργεί η Ηγουμίένη ως Πρόεδρος της Εφορευτικής Ε¬ 
πιτροπής, βοηθούμενη από την Ταμία και την Γραμματέα. 
Πριν από την ημέρα των εκλογών η Ηγουμένη με την Ε¬ 
φορευτική Επιτροπή καταρτίζει την κατάσταση ονομάτων 
των Αδελφών οι οποίες έχουν δικαίωμα ψήφου και ισά¬ 
ριθμα ψηφοδέλτια, στο καθένα από τα οποία αναγράφο¬ 
νται τα ονόματα των Αδελφών, οι οποίες έχουν δικαίωμα 
ψήφου. Καθένα ψηφοδέλτιο φέρει την σφραγίδα του Η¬ 
συχαστηρίου. Η εκλογή αυτή γίνεται με μυστική ψηφοφο¬ 
ρία μέσα στον Ιερό Ναό μετά την πρωινή ακολουθία. Οι Α¬ 
δελφές προσέρχονται κατά τα πρεσβεία κουράς στην Ε¬ 
φορευτική Επιτροπή, από την οποία παίρνουν ένα 
ψηφοδέλτιο, αποσύρονται στο άκρο του Ιερού Ναού και 
θέτουν το σημείο του σταυρού παραπλεύρως των ονομά¬ 
των των τριών αναφερομένων Αδελφών, οι οποίες έχουν 
κατά τη γνώμη τους τα προσόντα της Ηγουμενοσυμβού¬ 
λου. Κάθε Αδελφή, όταν επιστρέφει, ρίπτει το ψηφοδέλ¬ 
τιο μέσα σε κλειστό κουτί και υπογράφει στην ονομαστική 
κατάσταση. Η Εφορευτική Επιτροπή ανοίγει την ψηφοδό¬ 
χο και καταμετρά τα ψηφοδέλτια και τους σταυρούς προ¬ 
τίμησης σε κάθε ψηφοδέλτιο. Αυτές που έχουν πάρει 
τους περισσότερους σταυρούς, εκλέγονται Μέλη του Η¬ 
γουμενοσυμβουλίου. Σε περίπτωση κατά την οποία για 
την τελευταία θέση υπάρχει ισοψηφία, τη θέση καταλαμ¬ 
βάνει η αρχαιότερη κατά τη σειρά της κουράς Αδελφή. 
Μετά την ολοκλήρωση των εκλογών η Εφορευτική Επι¬ 
τροπή συντάσσει πρακτικό εκλογής του Ηγουμενοσυμ¬ 
βουλίου, το οποίο προσυπογράφουν όλες οι Αδελφές. Α¬ 
ντίγραφο αυτού με φροντίδα της Ηγουμένης αποστέλλε- 
ται στο Σεβασμιώτατο Αρχιεπίσκοπο Κρήτης και ζητείται 
η ευλογία Του. Σε περίπτωση παραιτήσεως Μέλους του 
Ηγουμενοσυμβουλίου ή κατά οποιοδήποτε τρόπο απο¬ 


χώρησης, σε αντικατάστασή του γίνεται εκλογή νέου Μέ¬ 
λους του Ηγουμενοσυμβουλίου κατά τα ανωτέρω οριζό¬ 
μενα, αλλά οι εκλογές γίνονται μέσα σε ένα μήνα από την 
αποχώρηση ή παραίτησή του. 

Επιτροπή 
Άρθρο 11 

Η διμελής Επιτροπή ορίζεται από την Ηγουμένη και ε- 
γκρίνεται από το Ηγουμενοσυμβούλιο μέσα στο πρώτο 
δεκαήμερο του μήνα Ιανουαρίου κάθε τετραετία. Είναι 
τριμελής με την Ηγουμένη, αποτελεί άμεσο εκτελεσπκό 
όργανο του Ησυχαστηρίου, εκτελεί κάθε απόφαση του Η¬ 
γουμενοσυμβουλίου και αποφασίζει για την επίλυση κάθε 
επείγοντος ζητήματος του Ησυχαστηρίου, το οποίο είναι 
μέσα στη δικαιοδοσία της. Η Ηγουμένη ορίζει ένα Μέλος 
της Επιτροπής να ασκεί τα καθήκοντα της Γραμματέας 
και το άλλο της Ταμίας. Η Γραμματέας μπορεί να είναι α¬ 
δελφή η οποία δεν ανήκει στο Ηγουμενοσυμβούλιο και 
μετέχει στις συνεδριάσεις του Ηγουμενοσυμβουλίου χω¬ 
ρίς δικαίωμα ψήφου. 

Καθήκοντα Γραμματέα: 

Η Γραμματέας διεξάγει την πάσης φύσεως αλληλογρα¬ 
φία και συντάσσει τα πρακτικά του Ηγουμενοσυμβουλίου 
και της Σύναξης της Αδελφότητας. 

Τηρεί τα Βιβλία: 

α. Βιβλίο Εισερχομένων και Εξερχομένων Εγγράφων 
(Πρωτόκολλο). 

β. Βιβλίο Πρακτικών του Ηγουμενοσυμβουλίου. 

γ. Βιβλίο Πρακτικών της Σύναξης της Αδελφότητος. 

δ. Μοναχολόγιο. 

ε. Κατάλογο Αγίων Λειψάνων, Κειμηλίων και πολύτιμων 
ανπκειμένων. 

στ. Κτηματολόγιο (Ακίνητης περιουσίας). 

ζ. Βιβλίο Υλικού (Κινητής περιουσίας). 

Φυλάσσει το αρχείο του Ιερού Ησυχαστηρίου και τη 
σφραγίδα του. 

Η Γραμματέας παρουσία της Ηγουμένης και του Ηγου¬ 
μενοσυμβουλίου θα καταγράφει στο ειδικό βιβλίο καθένα 
από τα προσκομιζόμενα από τους πιστούς αφιερώματα 
στην Ιερή Εικόνα της Υπεραγίας Θεοτόκου και στον Ιερό 
Ναό γενικά. 

Η Ταμίας με την εποπτεία της Ηγουμένης εκτελεί υπεύ¬ 
θυνα κάθε πληρωμή ή είσπραξη και εκδίδει για καθεμιά α¬ 
πό αυτές διπλότυπες αριθμημένες και σφραγισμένες α¬ 
ποδείξεις από ιδιαίτερο βιβλίο αποδείξεων, με την υπο¬ 
γραφή της Ηγουμένης και φυλάσσει σε χωριστό φάκελο 
τα δικαιολογητικά κάθε δαπάνης και πληρωμής. Επίσης 
τηρεί τα παρακάτω βιβλία: 

Βιβλίο εσόδων και εξόδων του Ησυχαστηρίου. 

Βιβλίο Ταμείου του Ησυχαστηρίου. 

Τα δυο τελευταία είναι υποχρεωτικά αριθμημένα και 
μονογραμμένα σε κάθε σελίδα από την Ηγουμένη. 

Εισπράττει με διπλότυπη αριθμημένη απόδειξη, κάθε ει¬ 
σφορά Χριστιανού υπέρ του Ιερού Ησυχαστηρίου, την ο¬ 
ποία αμέσως αναγράφει στο οικείο βιβλίο με ευθύνη της 
και η οποία απόδειξη πρέπει να είναι υπογεγραμμένη από 
την Ηγουμένη. 

Μετά τη λήξη κάθε έτους η Ταμίας με εποπτεία της Η¬ 
γουμένης, συντάσσει μέσα στο μήνα Ιανουάριο του επό¬ 
μενου έτους το σχετικό απολογισμό των εσόδων και εξό¬ 
δων του Ησυχαστηρίου, στο οποίο αναγράφει τα πραγ- 
ματοποιηθέντα από κάθε πηγή για όλο το έτος, που 

έληξε, έσοδα, καθώς και τις πόσης φύσεως δαπάνες που 
έχουν γίνει στο Κοινοβιακό Ιερό Ησυχαστήριο. 

Ο απολογισμός αυτός, αφού υπογράφει από την Ηγου- 
μένη και την Ταμία, υποβάλλεται για τελική έγκριση στην 
Αδελφότητα. 

Μετά δε την ομόφωνη παραδοχή από την Αδελφότητα 
της οικονομικής διαχειρίσεως του έτους που έληξε, συ- 
ντάσσεται πρακτικό, το οποίο αναφέρει συνοπτικά τα πο¬ 
σά που έχουν εισπραχθεί και τα ποσά που έχουν πληρω¬ 
θεί, βγαίνει το υπόλοιπο του ελλείμματος ή του περισσεύ¬ 
ματος, το οποίο και μεταφέρεται στη συνέχεια στη χρήση 
του νέου έτους και υπογράφεται από την Αδελφότητα κα¬ 
τά τα πρεσβεία της κουράς. 

Τα γραμμάτια εισπράξεων και τα εντάλματα πληρωμών 
κάθε παρελθόντος έτους τα οποία έχουν εγκριθεί από 
την αδελφότητα, φυλάσσονται, μετά δε παρέλευση έ¬ 
τους, με έγκριση της αδελφότητας καίονται και στο αρ¬ 
χείο παραμένουν μόνο τα πρακτικά. 

Γενική Συνέλευση της Αδελφότητας 
Άρθρο 12 

Η Γενική Συνέλευση της Αδελφότητας θεωρείται σε α¬ 
παρτία εφόσον είναι παρόντα τα 2/3 της Αδελφότητας. Η 
Γενική Συνέλευση της Αδελφότητας συγκαλείται από το 
Ηγουμενοσυμβούλιο με πρόταση της Ηγουμένης: 

1. Για ενημέρωση των μελών της Αδελφότητας σχετικά 
με το διακόνημα το οποίο θα ανατεθεί σε κάθε Αδελφή, 
στο τέλος του μηνάς Δεκεμβρίου. 

2. Για την εκλογή της Ηγουμένης και των μελών του Η¬ 
γουμενοσυμβουλίου. 

3. Για ενημέρωση των μελών της Αδελφότητας για έ¬ 
κτακτα γεγονότα θρησκευτικά ή εθνικά. 

4. Σε έκτακτες περιπτώσεις, όταν το ζητήσουν εγγρά- 
φως τα 2/3 των εγγεγραμμένων μελών της Αδελφότητας, 
Μικρδσχημων και Μεγαλόσχημων. Αν δε το Ηγουμενο¬ 
συμβούλιο δεν ανταποκριθεί στο αίτημά τους μέσα σε έ¬ 
να μήνα από την υποβολή του εγγράφου, η Αδελφότητα 
μπορεί να συνέλθει αυτοδικαίως, με φροντίδα της πρώ¬ 
της στη σειρά από τις Αδελφές που ζητούν τη σύγκληση 
και σε περίπτωση αδυναμίας της, με φροντίδα της επόμε¬ 
νης Αδελφής. 

5. Όταν αυτό κρίνεται σκόπιμο για να ζητηθεί συμβου¬ 
λευτικά η γνώμη της Αδελφότητας σε οποιοδήπστε ζήτη¬ 
μα. 

Εισαγωγή και δοκιμασία των Αδελφών 
Άρθρο 13 

Για την εισαγωγή στο ιερό Ησυχαστήριο νέων Αδελφών 
απαιτούνται: 

1. Νόμιμη ηλικία, δηλαδή η από το Σύνταγμα προβλε- 
πόμενη σαν νόμιμη, η ικανή για την άσκηση κάθε δικαιο- 
πραξίας, δηλαδή το 18ο έτος συμπληρωμένο. 

2. Αγαμία ή χηρεία εν ζωή ή χηρεία λόγω θανάτου. 

3. Απόφαση της ολομέλειας της Αδελφόττττας αιτιολο¬ 
γημένη με πρόταση της Ηγουμένης, σε περίπτωση κατά 
την οποία υπερβαίνει το 45ο έτος της ηλικίας της ή είναι 
ανήλικη. Στη δεύτερη περίπτωση απαιτείται και γραπτή 
συγκατάθεση του πατέρα ή αυτού που ασκεί την από το 
Νόμο καθοριζόμενη κηδεμονία. 

4. Υγεία και σωματική αρτιμέλεια, η οποία πιστοποιείται 
από τον ιατρό του Ησυχαστηρίου. Διανοητικά ή ψυχικά α¬ 
σθενής δεν γίνεται δεκτή σαν δόκιμη. Αν κατά τη διάρκεια 


τριών ετών δοκιμής διαπιστωθεί ύπαρξη ψυχοπάθειας, α¬ 
πομακρύνεται από την Αδελφότητα, για να αποφευχθούν 
τυχόν προβλήματα στην ομαλή λειτουργία της. 

5. Ικανός χρόνος επικοινωνίας με την Ηγουμένη, με τις 
Αδελφές και τον Πνευματικό της Μονής, πριν την είσοδό 
της στο Ιερό Ησυχαστήριο ως δόκιμης. 

6. Έγγραφη αίτηση της υποψήφιας για την εγγραφή 
της στο Δοκιμολόγιο του Ησυχαστηρίου, που υποβάλλε¬ 
ται μετά παρέλευση έξι μηνών παραμονής της σ’ αυτό. Το 
χρονικό αυτό διάστημα απαιτείται για την καλύτερη γνω¬ 
ριμία από αυτήν της μοναχικής ζωής και αυτής από την Α¬ 
δελφότητα. 

7. Η είσοδος δόκιμης στο Ιερό Ησυχαστήριο γίνεται ύ¬ 
στερα από συνεννόηση της Ηγουμένης, του Πνευματικού 
και της Αδελφότητας. 

Άρθρο 14 

1. Η δόκιμη που θα γίνει δεκτή και αφού εγγράφει στο 
Δοκιμολόγιο, δοκιμάζεται ακόμη τρία ολόκληρα χρόνια, 
τα οποία μπορεί να αυξήσει ή να μειώσει η Ηγουμένη με 
την Αδελφότητα, ανάλογα με την πρόοδό της στις Πνευ¬ 
ματικές απαιτήσεις και ασκήσεις της Κοινοβιακής ζωής. 

2. Η δόκιμη που έχει εγγράφει στο Δοκιμολόγιο παραδί- 
δει όλα τα υπάρχοντά της για φύλαξη στην Αδελφότητα, 
ώστε, στην περίπτωση που θελήσει να φύγει πριν τη ρα- 
σοφορία της από το Ησυχαστήριο, να μην έχει καμιά οι¬ 
κονομική αξίωση, εκτός αυτών που εκείνη κατέθεσε σε εί¬ 
δος ή σε χρήμα. 

3. Δόκιμη Μοναχή που έχει εγκαταλείψει το Ησυχαστή¬ 
ριο γίνεται πάλι δεκτή σ’ αυτό, εφόσον συμφωνήσουν γι’ 
αυτό η Ηγουμένη, ο Πνευματικός και η Αδελφότητα. 

4. Μετά την κανονική δοκιμασία, η δόκιμη Μοναχή με 
πρότασητης Ηγουμένης και του Πνευματικού, με απόφα¬ 
ση και της Αδελφότητας, με την έγκριση και την ευλογία 
του Αρχιεπισκόπου Κρήτης χειροθετείται, όπως ορίζει το 
άρθρο 3 παράγραφος 5, από τον ίδιο ή άλλο πρόσωπο με 
την ευλογία Του, σε Μικρόσχημη και εγγράφεται στο Μο- 
ναχολόγιο. Η προαγωγή των δοκίμων σε Μικρόσχημες 
(ρασοφόρους) γίνεται κατά Ιεραρχία εκτός αν διαφορετι¬ 
κά κριθεί από τους αρμόδιους. Η ρασοφόρος Μοναχή ο¬ 
φείλει να ζει με ταπείνωση και υποταγή με άσκηση και θείο 
έρωτα και να ετοιμάζει τον εαυτό της για να λάβει το Με¬ 
γάλο και Αγγελικό Σχήμα. Σε περίπτωση κατά την οποία 
κάποια Μικρόσχημη Αδελφή ασθενήσει βαριά, βεβαιωθεί 
δε ιατρικά ότι η ασθένειά της εγκυμονεί θανάσιμο κίνδυ¬ 
νο, πρέπει το Ηγουμενοσυμβούλιο, με πρόταση πάντοτε 
της Ηγουμένης και με τη σύμφωνη γνώμη του Πνευματι¬ 
κού Πατέρα, να αποφασίσει για την Μεγαλόσχημα της, 
μετά βέβαια από έγκριση του Αρχιεπισκόπου και κατάλ¬ 
ληλη προπαρασκευή της ασθενούς. 

5. Εφόσον η ρασοφόρός Αδελφή, μετά από πρόταση 
της Ηγουμένης και με τη σύμφωνη γνώμη του Πνευματι¬ 
κού του Ησυχαστηρίου, κριθεί από το Ηγουμενοσυμβού¬ 
λιο άξια και επαρκώς προετοιμασμένη για την κουρά, με 
έγκριση και ευλογία του Αρχιεπισκόπου ολοκληρώνεται 
σαν Μοναχή με το Μεγάλο Αγγελικό Σχήμα. Η προαγωγή 
των ασκουμένων στη Μονή ρασοφόρων σε Μεγαλόσχη¬ 
μες γίνεται ιεραρχικώς . Είναι δυνατόν όμως να τελε- 
σθούν και μεγαλόσχημες εκτός σειράς, αν κατά την κρί¬ 
ση των αρμοδίων, εκείνη η Αδελφή που έχει τη σειρά γι’ 
αυτό δεν πληροί τις αναγκαίες προϋποθέσεις ή αν συ¬ 
ντρέχουν άλλοι σοβαροί λόγοι όπως υγείας, προχωρημέ¬ 
νης ηλικίας κ.λ.π. 

Καθήκοντα των Αδελφών 
Άρθρο 15 

1. Όλες οι Αδελφές Μοναχές και δόκιμες είναι υποχρε¬ 
ωμένες να ζουν σύμφωνα με τις διατάξεις περί Μοναχι¬ 
σμού της Ορθόδοξης Ανατολικής Εκκλησίας, δηλαδή με 
ευσέβεια, σωφροσύνη, φόβο θεού, ησυχία, εγκράτεια, υ- 
πακοή, φιλαδελφεία, αγάπη και ενότητα «ίνα ώσι ενί» και 
να επιδίδονται στην αδιάλειπτη προσευχή και τις πνευμα¬ 
τικές ασκήσεις. 

2. Οι Αδελφές οφείλουν να εφαρμόζουν μεταξύ τους 
την αγάπη με τρόπο Ευαγγελικό, αποκλείεται δε τελείως 
η μερική φιλία Αδελφής προς Αδελφή ή Αδελφής προς υ¬ 
ποψήφια Μοναχή ή Αδελφής προς κοσμική. 

3. Οι Μοναχές, αφού επέλεξαν την Αγγελική Πολιτεία, 
πρέπει να ασκούν ακριβή υπακοή στην Ηγουμένη και στον 
Πνευματικό, οι οποίοι έχουν τύπο τον Σωτήρα Χριστό. 

4. Κάθε Μοναχή οφείλει να εξομολογείται τους λογι¬ 
σμούς της στην Ηγουμένη, η οποία ύστερα από τις πρα¬ 
κτικές νουθεσίες, τις οποίες θεωρεί απαραίτητες, την πα¬ 
ραπέμπει στον Πνευματικό για νουθεσία και για τη συγ- 
χωρητική ευχή. 

5. Οι Μοναχές προσφωνούν την Ηγουμένη με την οσια- 
κή επωνυμία «Γερόνπσσα», μεταξύ τους δε προσφωνού- 
νται με την επωνυμία «Αδελφή» και το μοναχικό της όνο¬ 
μα. 

6. Οι Αδελφές είναι υποχρεωμένες να προσέρχονται α¬ 
νελλιπώς και έγκαιρα στις Ιερές Ακολουθίες του Ησυχα¬ 
στηρίου, στην κοινή Τράπεζα και σπς Γενικές Συνάξεις 
της Αδελφότητας, στις οποίες συζητούνται γενικής φύ- 
σεως θέματα και προβλήματα του Ησυχαστηρίου και γί¬ 
νεται διδασκαλία Πατερική από την Ηγουμένη ή τον 
Πνευματικό. 

7. Οι Αδελφές οφείλουν κατά την ώρα της κοινής λα¬ 
τρείας να στέκουν ή να κάθονται σπς ώρες που επιτρέπει 
το τυπικό, με σεμνότητα, ευλάβεια και φόβο θεού, όπως 
πρέπει στην Ιερότητα της λατρείας και του χώρου. Η Μο¬ 
ναχή που απουσιάζει χωρίς λόγο ή προσέρχεται αργά 
σπς Ιερές Ακολουθίες του Ιερού Ησυχαστηρίου κανονί¬ 
ζεται από την Ηγουμένη με επιτίμιο. 

8. Οι Αδελφές σηκώνονται μία ώρα πριν την έναρξη της 
πρωινής ακολουθίας, για την τέλεση του προσωπικού 
τους Μοναχικού Κανόνα. 

9. Οι Αδελφές είναι υποχρεωμένες να μετέχουν σπς νη¬ 
στείες της Αγίας Εκκλησίας μας και να απέχουν της κρεο- 
φαγίας. Τρώγουν με σιωπή στην κοινή Τράπεζα, όπου γί¬ 
νεται ανάγνωση από το Συναξάριο ή άλλο Πατερικό κεί¬ 
μενο και μόνο με την ευλογία της Ηγουμένης μπορεί η 
Μοναχή, για λόγους ασθένειας ή αναγκαίας εργασίας να 
απουσιάζει απάτην κοινή Τράπεζα. 

10. Όλες οι Αδελφές εκτελούν το διακόνημα που τους 
έχει ανατεθεί, κανένα δε διακόνημα δεν είναι ισόβιο και α¬ 
ναπόσπαστο. Με εισήγηση της Ηγουμένης και του Ηγου¬ 
μενοσυμβουλίου τα διακονήματα αλλάσσουν σπς 31 Δε¬ 
κεμβρίου. Σε μερικά από αυτά οι Αδελφές μπορούν να πα¬ 
ραμείνουν και περισσότερα έτη. (Αγιογραφίας, κέντημα 
και άλλα). 

11. Σε περίπτωση ασθένειας, αδυναμίας ή άγνοιας μπο¬ 
ρεί το Ηγουμενοσυμβούλιο, με εισήγηση της Ηγουμένης, 
να αλλάξει το διακόνημα της Αδελφής σε οποιοδήποτε 
χρόνο. Άρνηση Αδελφής για εκτέλεση του διακονήματος 
που της έχει ανατεθεί, αδικαιολόγητη κατά την κρίση της 
Ηγουμένης, σημαίνει ανυπακοή ή παράβαση βασικής αρ¬ 


χής της Μοναχικής Πολιτείας. Η επιμονή δε στην άρνηση 
συνεπάγεται επιπ'μιο. Αν Αδελφή παρατηρήσει αμέλεια ή 
κακή λειτουργία σε ένα διακόνημα, δεν επιτρέπεται να ε- 
πέμβει η ίδια για διόρθωση, αλλά οφείλει να το αναφέρει 
στην Ηγουμένη ή στην αναπληρώτριά της. 

12. Η Αδελφή τίποτα δεν έχει δικό της βάσει της αρχής 
της ακτημοσύνης και επομένως δεν μπορεί να δωρίζει και 
σε άλλη Αδελφή ή συγγενικά πρόσωπα ή πτωχούς. Δώρα 
ή ευλογίες που προέρχονται από συγγενικά ή φιλικά πρό¬ 
σωπα, παραδίδονται στη Ησυχαστήριο για τις ανάγκες 
του. 

13. Η ενδυμασία και η υπόδηση των αδελφών είναι ο¬ 
μοιόμορφη και απλή. Αποκλείεται δε η χρήση πολυτελών 
ειδών. 

14. Ομιλίες κοσμικές και απρεπείς ή οτιδήποτε διατα- 
ράσσει την Κοινοβιακή και Μοναστηριακή ησυχία και τά¬ 
ξη δεν επιτρέπονται. 

15. Επισκέψεις Αδελφών σε κελιά άλλων Αδελφών και 
συζητήσεις μεταξύ τους δεν επιτρέπονται, χωρίς την ευ¬ 
λογία της Ηγουμένης. 

16. Η επικοινωνία των Αδελφών με συγγενικά πρόσωπα, 
με επισκέπτες κληρικούς και λαϊκούς, επιτρέπεται μόνο ύ¬ 
στερα από την ευλογία της Ηγουμένης και για ορισμένο 
χρόνο. 

17. Η έξοδος από το ιερό Ησυχαστήριο μιας Αδελφής ε¬ 
πιτρέπεται μόνο για λόγους υγείας ή για τις ανάγκες του 
Ησυχαστηρίου, παρατείνεται δε η παραμονή εκτός του 
Κοινοβίου μέχρι τρεις ημέρες, ύστερα από προφορική ά¬ 
δεια της Ηγουμένης, μέχρι δε δέκα ημέρες, ύστερα από 
απόφαση του Ηγουμενοσυμβουλίου και γραπτή άδεια 
της ηγουμένης, περισσότερο δε από δέκα ημέρες, μετά 
από απόφαση της Αδελφότητας και γραπτή άδεια υπογε¬ 
γραμμένη από την Ηγουμένη και το Ηγουμενοσυμβούλιο 
και με την ευλογία του Αρχιεπισκόπου Κρήτης. 

18. Η ενότητα, η ταπείνωση, η πειθαρχία και η αδιάκρι¬ 
τη υπακοή σπς υποδείξεις των Οργάνων της Διοίκησης, η 
εγκράτεια, η προσοχή στα αμαρτήματα της γλώσσας, η 
φιλαλληλία και η εξυπηρέτηση με έργα και πνεύμα Χρι- 
σπανικής ελεημοσύνης εκείνων που έχουν ανάγκη, η α¬ 
ποφυγή του θυμού, του φθόνου, της οργής, των σκανδά¬ 
λων, η εχεμύθεια και η μη ανακοίνωση σε τρίτους υποθέ¬ 
σεων που αφορούν στο Ησυχαστήριο, όπως και κάθε 
άλλη ασκηπκή αρετή και υποχρέωση, αποτελούν απαρά¬ 
βατο ηθικό διάγραμμα, το οποίο συνεχώς και χωρίς να πα¬ 
ρεκκλίνει πρέπει να τηρεί κάθε Μοναχή του Ησυχαστηρί¬ 
ου. Η παραβάτης, αν παρά πς σχετικές νουθεσίες παρα¬ 
μένει αδιόρθωτη, είναι δυνατόν να της επιβληθεί 
πειθαρχική πμωρία. 

Άρθρο 16 

1. Αδελφή η οποία αποχωρεί ορισπκά για οποιοδήποτε 
λόγο από το Ιερό Ησυχαστήριο, μπορεί να πάρει μαζί της 
τα προσωπικά της είδη και τα προσωπικά της βιβλία. 

2. Εάν αδελφή έχει βιβλιάριο καταθέσεων, όταν εισέλ- 
θει στο Ησυχαστήριο και διαθέσει τα χρήματα για πς α¬ 
νάγκες του Ιερού Ησυχαστηρίου, όταν αποχωρήσει ορι¬ 
στικά, δεν μπορεί να διεκδικήσει τα χρήματα αυτά. Η Η¬ 
γουμένη και το Ηγουμενοσυμβούλιο όμως, με κοινή 
απόφαση της Αδελφότητας, μπορεί να επιστρέφει ένα 
ποσό ανάλογο με το ύψος της προσφοράς και το χρόνο 
παραμονής της στο Ιερό Ησυχαστήριο, αλλά και ανάλογο 
με την οικονομική δυνατότητα του Ιερού Ησυχαστηρίου. 
Αν Αδελφή με δική της θέληση αποχωρήσει από το Ιερό Η - 

συχαστήριο, δεν γίνεται εκ νέου δεκτή σ’ αυτό, παρά μό¬ 
νο μία φορά μετά από ειλικρινή μετάνοια και εφόσον αυ¬ 
τό το εγκρίνει η πλειοψηφία των 4/5 των μελών της Αδελ¬ 
φότητας. 

Άρθρο 17 

Αδελφή που προσέρχεται στο Ιερό Ησυχαστήριο, αν έ¬ 
χει στην νόμιμη κατοχή της περιουσία ακίνητη κάθε εί¬ 
δους, είναι υποχρεωμένη κατά τη διάρκεια της δοκιμής 
της, πριν την κουρά της σε Μικρόσχημη, να δηλώσει ε¬ 
λεύθερα και ανεπηρέαστα μπροστά στην Ηγουμένη και 
το Ηγουμενοσυμβούλιο, τι από την ακίνητη περιουσία της 
διαθέτει στους συγγενείς της ή σε άλλη Ιερή Μονή ή σε Ιε¬ 
ρό Ναό Πόλεως ή Χωρίου εκτός του Ιερού Ησυχαστηρίου 
και τι ακριβώς, μέρος ή ολόκληρο από αυτή δωρίζει στο 
Ησυχαστήριο «Το Γενέσιον της Υπεραγίας Θεοτόκου», 
στο οποίο προτίθεται να μονάσει. 

Στη συνέχεια των δηλώσεων αυτών και ύστερα από αί¬ 
τησή της, συντάσσεται πρακτικό το οποίο εγκρίνεται και 
υπογράφεται από την Ηγουμένη, το Ηγουμενοσυμβούλιο 
και τη δωρήτρια Αδελφή, η οποία πρόκειται να γίνει Μι- 
κρόσχημη Μοναχή. Η περιουσία που δωρήθηκε στο Ιερό 
Ησυχαστήριο συμπεριλαμβάνεται αμέσως στην ακίνητη 
περιουσία του Ιερού Ησυχαστηρίου και καταγράφεται 
στο Βιβλίο του Κτηματολογίου του. 

Σε περίπτωση οικονομικής ανάγκης, το Ιερό Ησυχαστή¬ 
ριο με τη νόμιμη και απόλυτη κυριότητα νομής και κατο¬ 
χής την οποία έχει στην περιουσία της, όπως και στην ήδη 
προϋπάρχουσα σ’ αυτό, μπορεί ελεύθερα να την εκποιή¬ 
σει ολόκληρη ή μέρος της. 

Το Ιερό Ησυχαστήριο στη διαδικασία αυτή εκπροσωπεί 
η Ηγουμένη, η οποία υπογράφει οποιοδήποτε νόμιμο έγ¬ 
γραφο απαιτηθεί. Όταν κωλύεται λόγω ασθένειας ή άλ¬ 
λης αιτίας, εκπροσωπείται από μέλος του Ηγουμενοσυμ¬ 
βουλίου της νόμιμης εκπροσώπου της (άρθρο 6). Αν η δω- 
ρήτρια Αδελφή, για οποιοδήποτε λόγο αποχωρήσει μετά 
την κουρά της οριστικά από το Κοινόβιο, δεν μπορεί να 
διεκδικήσει πλέον την περιουσία, η οποία έχει δωρηθεί. Η 
Ηγουμένη όμως σε συνεργασία με το Ηγουμενοσυμβού¬ 
λιο αν κρίνουν σκόπιμο και αναγκαίο, μπορούν να επι¬ 
στρέφουν μέρος της περιουσίας αυτής, αν δεν έχει όλη 
εκποιηθεί. 

Αν έχει εκποιηθεί, μπορούν πάλι να την αποζημιώσουν 
μερικώς σε χρήματα, ανάλογα με το ύψος της αξίας της 
περιουσίας που έχει δωρηθεί, ή με προσφορά άλλης πε¬ 
ριουσίας του Ησυχαστηρίου. Στην περίπτωση αυτή λαμ- 
βάνεται υπόψη αφενός μεν η οικονομική δυνατότητα του 
Ησυχαστηρίου, αφετέρου δε ο χρόνος της παραμονής 
της σαν Μοναχής στο Ησυχαστήριο. 

Ο Πνευματικός του Ιερού Ησυχαστηρίου 
Άρθρο 18 

1. Καθήκοντα Εφημερίου και Πνευματικού του Ησυχα¬ 
στηρίου εκτελεί Ιερέας της Ιεράς Αρχιεπισκοπής Κρήτης, 
κατά προτίμηση άνω των σαράντα ετών, ο οποίος να έχει 
κανονική τη χειροτονία και ακώλυτη την Ιερωσύνη. Αυτός 
διορίζεται από τον Αρχιεπίσκοπο Κρήτης, ύστερα από α¬ 
πόφαση της Αδελφότητας. 

2.0 Εφημέριος και Πνευματικός δεν έχει καμιά ανάμει¬ 
ξη στα θέματα που αφορούν τη διοίκηση και τη διαχείρι¬ 
ση του Ησυχαστηρίου. 


3. Ο Πνευματικός εξομολογεί, τελεί Εφημεριακά καθή¬ 
κοντα όσες φορές μπορεί, συνεργάζεται με την Ηγουμέ¬ 
νη για κάθε θέμα που ανακύπτει μέσα στην Αδελφότητα 
και αφορά στο Ησυχαστήριο, και αν το απαιτούν οι ανά¬ 
γκες των Αδελφών κάνει συνάξεις, οι οποίες συγκαλού- 
νται από την Ηγουμένη και στις οποίες συμβουλεύει τις Α¬ 
δελφές, για την καλύτερη Πνευματική τους πρόοδο. 

Η Φιλοξενία των Προσκυνητών 
Άρθρο 19 

1. Το Ιερό Ησυχαστήριο είναι Γυναικείο και κατά συνέπεια 
απαγορεύεται η διανυκτέρευση ανδρών μέσα σ’ αυτό. 

2. Οι επισκέπτες και οι προσκυνητές γίνονται δεκτοί τις 
ορισμένες ημέρες και ώρες. Για τη διανυκτέρευση στο Ιε¬ 
ρό Ησυχαστήριο, αν υπάρχει ο κατάλληλος χώρος, απο¬ 
φασίζει η Ηγουμένη με το Ηγουμενοσυμβούλιο. 

3. Τη Διακονία της υποδοχής των επισκεπτών εκτελεί 
κατάλληλη Μοναχή (Αρχοντάρισσα) με προσήνεια, σύνε¬ 
ση και σοβαρότητα. Επίσης με τους επισκέπτες έρχεται 
σε επικοινωνία η Ηγουμένη, όπως και κάθε άλλη Μοναχή 
η οποία έχει ειδική ευλογία. 

4. Οι Επισκέπτες και οι προσκυνητές πρέπει να προσέρ¬ 
χονται στο ιερό Ησυχαστήριο μόνο κατά τις επιτρεπόμε¬ 
νες ημέρες και ώρες, οι οποίες καθορίζονται από το Η¬ 
γουμενοσυμβούλιο, οπωσδήποτε όμως παραμένει κλει¬ 
στό το πρώτο τριήμερο της Μεγάλης Τεσσαρακοστής. 

5. Οι Επισκέπτες πρέπει να έχουν ευπρεπή περιβολή, να 
συμπεριφέρονται με κάθε κοσμιότητα, όπως αρμόζει 
στον Ιερό Χώρο της Ιεράς Μονής. Κάθε παρεκτροπή πρέ¬ 
πει να αναφέρεται αμέσως από τις υπεύθυνες Αδελφές 
στην Ηγουμένη, προκειμένου να αποκατασταθεί η τάξη. 

6. Οι φιλοξενούμενες δεν επιτρέπεται να εισέρχονται 
στους τόπους διαμονής και εργασίας των Αδελφών, ε¬ 
κτός εκτάκτων περιπτώσεων, για τις οποίες αποφασίζει η 
Ηγουμένη. 

7. Οι φιλοξενούμενες και οι προσκυνητές οφείλουν να 
γνωρίζουν, ότι το Ησυχαστήριο δεν είναι τόπος παραθε- 
ρισμού και διασκεδάσεως, αλλά τόπος προσευχής, προ¬ 
σκυνήματος και Αγιασμού. Γι’ αυτό απαγορεύεται η άσε¬ 
μνη και μη ευπρεπής περιβολή και η συμπεριφορά πρέπει 
να είναι ανάλογη με την Ιερότητα του Χώρου. 

Πόροι του Ιερού Ησυχαστηρίου 
Άρθρο 20 

Α. Έσοδα του Ησυχαστηρίου είναι: 

1. Τα προερχόμενα από την πώληση του κεριού. 

2. Τα προερχόμενα από την καλλιέργεια της αγροτικής 
περιουσίας. 

3. Τα προερχόμενα από την πώληση των εργόχειρων 
των Αδελφών (εικόνων, κεντημάτων κ.λ.π.). 

4. Από συντάξεις ή ενοίκια. 

5. Από πάσης φύσεως δωρεές, εισφορές ή κληρονο- 
μιές. 

6. Από δωρεές ή επιχορηγήσεις από την ιερά Αρχιεπι¬ 
σκοπή ή από άλλες πηγές. 

7. Κάθε άλλο έσοδο που προέρχεται από χρηστή και νό¬ 
μιμη πηγή. 

Β. Διάθεση των πόρων. 

Τα έσοδα που προέρχονται από τις παραπάνω πηγές 
μπορούν να χρησιμοποιηθούν: 

1. Για τη συντήρηση της Αδελφότητας του Ησυχαστη¬ 
ρίου. 

2. Για τη συντήρηση του Καθολικού και των λοιπών οι¬ 
κοδομημάτων. 

3. Για την ανοικοδόμηση και προσθήκη νέων εγκατα¬ 
στάσεων. 

4. Για τη φιλοξενία και 

5. Για ελεημοσύνες ή φιλανθρωπικούς σκοπούς. 

Κάθε δαπάνη που δεν προβλέπεται από τα παραπάνω α- 

ποφασίζεται από την Ηγουμένη και το Ηγουμενοσυμβού¬ 
λιο. 

Η περιουσία του Ιερού Ησυχαστηρίου 
'Αρθρο 21 

1. Περιουσία του Ιερού Ησυχαστηρίου είναι αυτή, η ο¬ 
ποία ορίζεται στο με αριθμό 51786 συμβόλαιο της συμβο¬ 
λαιογράφου Ηρακλείου Μαρίνας Ανδρονά και περιβάλλει 
τον Ιερό Ναό και το κπριακό συγκρότημα του Ησυχαστη¬ 
ρίου και η αγροτική έκταση, η οποία ήθελε περιέλθει στην 
κυριότητα του Ησυχαστηρίου είτε με δωρεές, είτε με ε¬ 
ξαγορά και η οποία έκταση του Ιερού Ησυχαστηρίου είναι 
αναπαλλοτρίωτη στο διηνεκές. 

2. Τα περιερχόμενα στην κυριότητα του Ησυχαστηρίου 
από αγορά ακίνητα ή αγροτικές εκτάσεις, που βρίσκονται 
μακριά από το Ησυχαστήριο, τα ακίνητα ή κτήματα που 
δωρίζονται από τους ευλαβείς Χρισπανούς, εκείνα που α¬ 
νήκουν στην κυριότητα των Αδελφών και μετά το θάνατό 
τους περιέρχονται στην κυριότητα του Ησυχαστηρίου, α¬ 
ποτελούν περιουσία του Ησυχαστηρίου. Τα κατ’ αυτόν 
τον τρόπο περιερχόμενα στην κυριότητα του Ησυχαστη¬ 
ρίου ακίνητα μπορούν, ύστερα από απόφαση της Γενικής 
Συνέλευσης, να εκποιηθούν ανάλογα με τις ανάγκες της 
Αδελφότητας, αν δεν ορίζει διαφορετικά ο δωρητής. 

3. Σε περίπτωση οικονομικής ευρωστίας του Ιερού Η¬ 
συχαστηρίου μπορεί αυτό να προβαίνει στην αγορά πα¬ 
ρακειμένων αγροτεμαχίων ή άλλων ακινήτων. 

4. Οι συμβάσεις εκποιήσεως ακινήτωντου Ησυχαστηρί¬ 
ου με εξαίρεση εκείνων που αποτελούν το κτιριακό συ¬ 
γκρότημα του Ησυχαστηρίου και του γύρω από αυτό χώ¬ 
ρου, τα οποία ορίζονται με τον παρόντα κανονισμό ανα¬ 
παλλοτρίωτα στο διηνεκές, αν είναι συμφέρουσες και 
επωφελείς για το Ησυχαστήριο, όπως και οι συμβάσεις 
δανείων, ενυποθήκων ή μη δωρεών, συνομολογούνται και 
ενεργούνται μόνο μετά από έγκριση του Ηγουμενοσυμ¬ 
βουλίου με εισήγηση της Ηγουμένης. 

5. Όλη η περιουσία του Ησυχαστηρίου, η οποία σήμερα 
υπάρχει και στο μέλλον ήθελε αποκτηθεί κατά οποιοδή- 
ποτε τρόπο, είναι αναπαλλοτρίωτη και δεν μπορεί να εκ¬ 
ποιηθεί, υποθηκευτεί, ενεχυριαστεί ή οπωσδήποτε μειω¬ 
θεί με παροχή σε τρίτους οποιοσδήποτε φύσεως δικαιω¬ 
μάτων για κανένα λόγο και καμιά αιτία, εκτός από την 
περίπτωση που αναφέρεται στην παράγραφο 4 του πα¬ 
ραπάνω άρθρου. Κάθε τυχόν γενόμενη απαλλοτρίωση ή 
μερική με μορφή υποθήκης ή προσημείωσης ή ενεχυρία- 
σης ή άλλης εκχώρησης δικαιώματος, μείωση της κινητής 
και ακίνητης περιουσίας του Ησυχαστηρίου είναι αυτοδί¬ 
καια, άκυρη, ανίσχυρη και χωρίς καμιά νομική συνέπεια, 
κατά τη ρητή θέληση των ιδρυτών του Ησυχαστηρίου. 

6. Το Ίδρυμα ως προς το διαχειριστικό του μέρος είναι 
ανεξάρτητο και αυτοτελές. Ο έλεγχος για τον τρόπο της 
χρησιμοποιήσεως των πόρων του Ιδρύματος και για τη 


σκοπιμότητα και νομιμότητα των δαπανώντου, ενεργείται 
από τα συνιστώμενα με τον παρόντα κανονισμό αρμόδια 
Διοικηπκά Όργανά του. (Ηγουμένη, Επιτροπή, Ηγουμε¬ 
νοσυμβούλιο, Αδελφότητα) και από τη Δ.Ο.Υ. στην οποία 
υπάγεται, τα οποία θα ασκούν τα καθήκοντα και δικαιώ¬ 
ματα και τον έλεγχό τους με την επιβαλλόμενη αυστηρό¬ 
τητα και ευσυνειδησία. Η διάταξη αυτή εκφράζει την βού¬ 
ληση των ιδρυτών και τις πνευματικές θέσεις του Ιερού Η¬ 
συχαστηρίου. 

Πειθαρχικός έλεγχος 
Άρθρο 22 

α. Για τα παραπτώματα και σφάλματα των Αδελφών και 
Δοκίμων, ο πειθαρχικός έλεγχος ασκείται κατά πρώτο λό¬ 
γο από την Ηγουμένη, η οποία επιβάλλει τα επιτίμια πομ 
προβλέπονται από τους ιερούς Κανόνες, με διάκριση και 
αγάπη και αποβλέπει αφενός στη διόρθωση της Αδελφής 
η οποία σφάλλει και αφετέρου στη διατήρηση της απρό¬ 
σκοπτης λειτουργίας του Ιερού Ησυχαστηρίου. 

β. Σε περίπτωση υποτροπής ή βαρύτερου τυχόν παρα¬ 
πτώματος, τον πειθαρχικό έλεγχο ασκεί το Ηγουμενο¬ 
συμβούλιο. 

γ. Αν όμως συμβεί παράπτωμα που επισύρει και κανονι¬ 
κές κυρώσεις ή απειλεί την εύρυθμη λειτουργία του Ιερού 
Ησυχαστηρίου, τότε επιλαμβάνεται του θέματος η σύνα¬ 
ξη της Αδελφότητας η οποία, ύστερα από απόφαση του 
Ηγουμενοσυμβουλίου, μπορεί να παραπέμψει την Αδελ¬ 
φή που έχει πταίσει, μέσω του Αρχιεπισκόπου Κρήτης, 
στο αρμόδιο Εκκλησιαστικό Δικαστήριο. 

δ. Πριν από την επιβολή οποιοσδήποτε ποινής, πρέπει 
να ακουστεί ή Αδελφή η οποία έχει πταίσει και η οποία 
μπορεί να υποβάλει και γραπτώς την απολογία της, κα¬ 
λούμενη γι’ αυτό εγγράφως από το Ηγουμενοσυμβούλιο, 
πριν από πέντε τουλάχιστον ολόκληρες ημέρες. Η υπόδι¬ 
κος Μοναχή παίρνει μέρος στη σύναξη της Αδελφότητας 
που συγκαλείται για την υπόθεσή της, απέχει όμως υπο¬ 
χρεωτικά από την ψηφοφορία. 

Ειδικές διατάξεις 
Άρθρο 23 

Η Ηγουμένη με το Ηγουμενοσυμβούλιο και την Αδελ¬ 
φότητα είναι υποχρεωμένες στην ακριβή και πιστή εκτέ¬ 
λεση των παρακόίτω στο διηνεκές. 

1. Επιμελούνται με ευλάβεια και αγάπη την καθαριότη¬ 
τα και ευπρεπή εμφάνιση και διακόσμηση των Ιερών Να¬ 
ών του Ησυχαστηρίου «Το Γενέσιοντης Υπεραγίας Θεο¬ 
τόκου» για τη δόξα του Θεού. 

2. Μεριμνούν για την άριστη συντήρηση και προφύλαξη 
του εσωτερικού και εξωτερικού των Ιερών Ναών, χωρίς να 
λυπούνται χρήματα και κόπους. 

Τα δένδρα που υπάρχουν, όταν καταστραφούν φυσιο¬ 
λογικά, να ανπκαθίστανται με νέα του ίδιου είδους και με¬ 
γέθους και στην ίδια θέση. Φροντίζουν για την συντήρηση 
των κτιριακών συγκροτημάτων, αυλότοιχων, σιδηρών κα¬ 
τασκευών και κιγκλιδωμάτων του Ησυχαστηρίου και επα¬ 
νορθώνουν χωρίς καθυστέρηση τις προκαλούμενες ζη¬ 
μιές από το χρόνο, τις καιρικές συνθήκες ή άλλες αιτίες. 

Ιερά Σκεύη, Κειμήλια και Αφιερώματα 
Άρθρο 24 

1. Η Ηγουμένη, το Ηγουμενοσυμβούλιο και η Αδελφό- 

τητα έχουν ιερή και μέγιατη υποχρέωση να διασφαλίζουν, 
διαφυλάττουν και διατηρούν με ευσέβεια και θεάρεστα, 
όλα τα ευρισκόμενα στους Ιερούς Ναούς του Ησυχαστη¬ 
ρίου και ιδιαίτερα στον Ιερό Ναό του Καθολικού, «Το Γε- 
νέσιον της Υπεραγίας Θεοτόκου», ήτοι Ιερά Σκεύη, Ιερά 
Κειμήλια, Αφιερώματα, Εικόνες, Άγια Λείψανα και λοιπά 
Ιερά Αντικείμενα, τα οποία με τη χάρη του θεού και με τη 
βοήθεια και μεσιτεία της Υπεραγίας Θεοτόκου προσφέρ- 
θηκαν ή κατασκευάσθηκαν, αλλά και όσα μελλοντικά πρό¬ 
κειται να αποκτηθούν. 

2. Όλα αυτά πρέπει να αριθμηθούν και να καταγραφούν 
με λεπτομέρεια και περιγραφικά σε πρακπκό, θα είναι δε 
αναπαλλοτρίωτα και αμετάθετα από τον Ιερό Ναό του Η¬ 
συχαστηρίου «Το Γενέσιον της Υπεραγίας Θεοτόκου» 
στους αιώνες. 

3. Απαγορεύεται να αποσύρονται και να φυλάσσονται, 
ιδιαιτέρως τα Ιερά Σκεύη και αντικείμενα, λόγω της αξίας 
τους, αλλά να είναι σε ιερή χρήση και υπηρεσία της θείας 
Λειτουργίας για δόξα του Μόνου Αληθινού θεού. Όταν δε 
από την πολλή χρήση καταστραφεί κάποιο από αυτά, να 
αντικαθίσταται αμέσως με νέο, της ίδιας ποιότητας, εμ¬ 
φάνισης και μεγέθους, και το παλιό να φυλάσσεται στο 
χώρο που θα οριστεί. 

Άρθρο 25 

Η Ηγουμένη μόλις αναλάβει τα καθήκοντά της, θα πα- 
ραλαμβάνει υπεύθυνα με πρακτικό, όλα τα Ιερά Σκεύη, 
Κειμήλια και Αφιερώματα, τα αναφερόμενα στο Πρακπκό 
του άρθρου 25 του παρόντα Οργανισμού. Επίσης με την 
ίδια ευθύνη, με πρακπκό, θα παραλαμβάνει όλα τα ανπ- 
κείμενα και σκεύη (βιβλία, έπιπλα, ιματισμό, είδη κουζί¬ 
νας, εργαλεία, μηχανήματα υλικά κ.τ.λ.) που βρίσκονται 
στο Ησυχαστήριο. Αυτά καταγράφονται στα σχετικά βι¬ 
βλία απογραφής υλικού και ειδών Ιερών Κειμηλίων και κι¬ 
νητών περιουσιακών στοιχείων. Μετά δε τη λήξη της δια¬ 
κονίας της, τα παραδίδει όλα με την ίδια τάξη στη νέα Η¬ 
γουμένη. 

Γενικές Διατάξεις 

Άρθρο 26 

Το Ιερό Ησυχαστήριο εορτάζει δύο φορές το χρόνο. 
Στις 8 Σεπτεμβρίου ημέρα της εορτής του «Γενεσίου της 
Υπεραγίας Θεοτόκου» και την Κυριακή των Αγίων Πά¬ 
ντων. 

Άρθρο 27 

Το Ιερό Ησυχαστήριο φέρει σφραγίδα κυκλική, η οποία 
έχει στο μέσον την εικόνα «Το Γενέσιον της Υπεραγίας 
Θεοτόκου» και γύρω από αυτήν κυκλικά τις λέξεις Ιερόν 
Γυναικείον Κοινοβιακόν Ησυχαστήριον «Το Γενέσιον της 
Υπεραγίας Θεοτόκου» Σγουροκεφαλίου - Ηρακλείου 
Κρήτης. 

Άρθρο 28 

Στο χώρο του Ησυχαστηρίου δεν τελούνται γάμοι και 
βαπτίσεις. 

Άρθρο 29 

Η είσοδος του Ησυχαστηρίου παραμένει ανοικτή τις ώ¬ 
ρες που ορίζει η Αδελφότητα, ανάλογα με τις εποχές. Κά¬ 
θε Παρασκευή οι επισκέπτες μετά την προσκύνηση στον 
Ιερό Ναό, δεν μπορούν να παραμένουν μέσα στο Ησυχα¬ 
στήριο. Κάθε Δευτέρα η εξώθυρα του Ησυχαστηρίου πα¬ 


ραμένει κλειστή, για να έχουν τη δυνατότητα οι Αδελφές 
να επιδίδονται με περισσότερη άνεση, ησυχία και σιωπή 
στα Πνευματικά τους καθήκοντα. 

Τα παραπάνω μπορούν να τροποποιηθούν ανάλογα με 
τις συνθήκες του Κοινοβίου και με τις αποφάσεις της Α¬ 
δελφότητας. 

Άρθρο 30 

Απαγορεύεται στις Μοναχές η κατασκευή και πώληση 
μέσα ή έξω από το Ησυχαστήριο οποιοσδήποτε φύσεως 
εργόχειρου ή αντικειμένου για δικό τους λογαριασμό. Αυ¬ 
τό επιτρέπεται μόνο με ειδική έγκριση της Ηγουμένης και 
το ποσό που εισπράττεται, εισάγεται στο κοινό Ταμείο 
του Ησυχαστηρίου για τις ανάγκες του. 

Άρθρο 31 

Στο Ησυχαστήριο θα λειτουργεί πάντοτε ο ανεγερθείς 
δίκλπος Ιερός Ναός που τιμάται στο Γενέσιο της Υπερα- 
γίας Θεοτόκου και στους Αγίους Πάντες, για τις θρη¬ 
σκευτικές ανάγκες των μοναζουσών του Ιερού Ησυχα¬ 
στηρίου. 

Ο παραπάνω Ιερός Ναός θα λειτουργεί πάντοτε σαν ι¬ 
διωτικός ή ιδρυματικός και αποκλείεται απολύτως η με¬ 
ταβολή του σε Ενοριακό ή Παρεκκλήσιο Ενοριακό. 

Συμπλήρωση ή Τροποποίηση του Οργανισμού 

Άρθρο 32 

Ο Οργανισμός αυτός δεν μπορεί να ανπκατασταθεί ή 
να τροποποιηθεί και να μεταβληθεί για οποιοδήποτε λόγο 
και απία στο διηνεκές κατά τις θεμελιώδεις του διατάξεις, 
ισχύει δε από την ημέρα της δημοσίευσής του στην Εφη¬ 
μερίδα της Κυβέρνησης. Αν ποτέ παραστεί ανάγκη για 
λόγους πνευματικούς και μόνο, δηλαδή για καλύτερη εν 
Χριστώ ζωή της Αδελφότητας και μόνο για τη δόξα του 
θεού, επιτρέπεται συμπλήρωση ή τροποποίηση ορισμέ¬ 
νων άρθρων του. 

Στην περίπτωση αυτή η Αδελφότητα, ύστερα από εισή¬ 
γηση του Ηγουμενοσυμβουλίου, μπορεί να προσθέσει 
άρθρο ή άρθρα στον οργανισμό αυτό, εφόσον συμφωνή¬ 
σει γι’ αυτό με ψηφοφορία, η ολομέλεια της Αδελφότη¬ 
τας. 

Στη συνέχεια συντάσσεται πρακτικό που αναφέρει, ε¬ 
κτός των άρθρων που έχουν συμπληρωθεί ή τροποποιη¬ 
θεί και το ονοματεπώνυμο των Αδελφών που ψήφισαν και 
υπογράφεται ιδιόχειρα από αυτές. 

Την συμπλήρωση ή τροποποίηση εγκρίνει ο Σεβασμιώ- 
τατος Αρχιεπίσκοπος Κρήτης. 

Μεταβατικές Διατάξεις 

Άρθρο 33 

Την πρώτη Ηγουμένη από τα πρώτα μέλη της Αδελφό¬ 
τητας του Ιερού Γυναικείου Ησυχαστηρίου που ιδρύεται 
με τον παρόντα Οργανισμό, η οποία θα είναι ισόβια, όπως 
ορίζει το 7ο άρθρο του, θα εκλέξει η πρώτη Αδελφότητα, 
ανεξάρτητα από τον αριθμό των μελών της και θα κοινο¬ 
ποιήσει την απόφασή της, όπως οφείλει, στο Σεβασμιώ- 
τατο Αρχιεπίσκοπο Κρήτης, για να γνωρίσει την εκλογή 
και να δώσει την ευλογία Του. 

Άρθρο 34 

Κατά τα πρώτα έτη της λεπουργίας του Ησυχαστηρίου, 
αν ο αριθμός των Αδελφών που εγκαταβιούν σ’ αυτό είναι 

μικρότερος από τις δέκα συμπεριλαμβανομένης και της 
Ηγουμένης, τα όργανα του Ηγουμενοσυμβουλίου και της 
Αδελφότητας αφομοιώνονται και συγχωνεύονται και ε¬ 
νεργούν με μόνη την ιδιότητα και την επωνυμία του οργά¬ 
νου της Αδελφότητας, η οποία εκτελεί προσωρινά όλα τα 
από τον παρόντα οργανισμό προβλεπόμενα στα σχετικά 
άρθρα, εφόσον δεν μπορούν να λειτουργήσουν τα όργα¬ 
να της Διοίκησης. 


Στον Υπουργό Εθνικής Παιδείας και θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 13 Δεκεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΊΓΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΡ 
ΗΛΕΚΤΡΟΝΙΚΗ ΔΙΕΥΘΥΝΣΗ: Γι«ρ: νννννν.βΙ· 9 Γ 
β-ΓηαϊΙ: ννβόΓηαείβΓ @ βΐ.ςτ 

* ΡΑΧ52 34 312 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε.-Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ. Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε£ ! 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^πό ς σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.ΠΑΔ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (ΔΕ.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 - 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





